Diari Oficial de la Generalitat Valenciana


Sumari del DOGV 7882, del 27-09-2016 (2016/7275)

RESOLUCIÓ d'1 de juliol de 2016, de la Subdirecció General de Relacions Laborals, per la qual es disposa el depòsit i publicitat dels nous estatuts de l'organització sindical denominada Associació de Subinspectors Laborals d'Ocupació i Seguretat Social de València i Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7882

Data del DOGV
:   27-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7275


Data del document
:   01-07-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'1 de juliol de 2016, de la Subdirecció General de Relacions Laborals, per la qual es disposa el depòsit i publicitat dels nous estatuts de l'organització sindical denominada Associació de Subinspectors Laborals d'Ocupació i Seguretat Social de València i Castelló. [2016/7275]  
Ha sigut admés el depòsit dels nous estatuts de l'organització sindical denominada Associació de Subinspectors Laborals d'Ocupació i Seguretat Social de València i Castelló, després de la comprovació que reuneixen els requisits previstos en la Llei 19/1977, d'1 d'abril, sobre regulació del dret d'associació sindical (BOE de 04.04.1977), el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE de 20.06.2015) i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana a través de mitjans electrònics (DOCV de 26.05.2016).  
  
 La sol·licitud va ser formulada per mitjà d'un escrit presentat el dia 13 de maig de 2016. Per observar-se defectes en la documentació presentada, es va requerir la seua esmena, la qual es va portar a efecte el dia 14 de juny de 2016.  
La modificació dels estatuts va ser aprovada en l'Assemblea celebrada el dia 2 de maig de 2016, i afecta el conjunt de l'articulat. El certificat de l'acord consta firmat per la secretària de l'entitat, Cristina Rubio Alcañiz.  
S'indica que en els estatuts consta com a domicili de l'entitat el carrer d'Uruguai, 13, segona planta, de València, i el seu àmbit territorial són les províncies de Castelló i València, i el funcional els funcionaris del cos de subinspectors laborals d'Ocupació i Seguretat Social amb destinació en les províncies de Castelló i València.  
Es disposa la publicitat d'aquesta resolució per mitjà de la seua inserció en el Diari Oficial de la Comunitat Valenciana.  
Qualsevol persona interessada podrà examinar el document depositat i obtindre'n una còpia en aquest centre directiu, situat en l'avinguda de Navarro Reverter, número 2, primera planta, de València, 1a, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE d'11.10.2011).  
La competència de la Subdirecció General de Relacions Laborals està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i per l'article 4.4 de l'Ordre 1/2016.  
  
València, 1 de juliol de 2016.- El subdirector general de Relacions Laborals: Juan Ignacio Soler Tormo.